**Մարզպետի տեղակալ Լևոն Սարգսյանի ելույթը «Կառուցողական երկխոսության հանձնառություն» ծրագրի շրջանակներում** **տեղի ունեցած հանդիպում-դասընթացին 25.07.2017**

Հուլիսի 25-ին մարզպետի տեղակալ Լևոն Սարգսյանը մասնակցել է «Կառուցողական երկխոսության հանձնառություն» ծրագրի շրջանակներում մարզպետարանի ուսումնական կենտրոնում տեղի ունեցած հանդիպում-դասընթացին, հանդես եկել ողջույնի խոսքով և ելույթով: Իր խոսքում Լևոն Սարգսյանը կարևորել է Իրավաբանների հայկական ասոցիացիայի և ՀՀ Տավուշի մարզպետարանի նախաձեռնությամբ նման դասընթացի կազմակերպումը, որն իրականացվում է «Կառուցողական երկխոսության հանձնառություն» ծրագրի շրջանակներում «Իրավաբանների հայկական ասոցիացիա» ՀԿ-ի կողմից՝ Եվրոպական միության ֆինանսական աջակցությամբ: Նա ընդգծել է, որ Իրավաբանների հայկական ասոցիացիան միշտ ակտիվ համագործակցում է մարզպետարանի հետ՝ մարզում տարբեր ծրագրերի շրջանակներում արդյունավետ գործունեություն ծավալելով: Մարզպետի տեղակալը շնորհակալություն է հայտնել կազմակերպության նախագահ Կարեն Զադոյանին և պատրաստակամություն հայտնել հետագա համագործակցության համար: